钦定古今图书集成/方舆汇编/边裔典/第066卷 > 宋
## 钦定古今图书集成/方舆汇编/边裔典/第066卷 > 宋

### 太祖元嘉五年师子国王奉表入贡

按《宋书太祖本纪》不载按《师子传》：“元嘉五年，国王
刹利摩诃南奉表曰：‘谨白大宋明主，虽山海殊隔，而
音信时通。伏承皇帝道德高远，覆载同于天地，明照
齐乎日月，四海之外，无往不伏。方国诸王莫不遣信
奉献，以表归德之诚。或泛海三年，陆行千日，畏威怀
德，无远不至。我先王以来，唯以修德为正，不严而治，
奉’”事三宝，道济天下，欣人为善，庆若在己，欲与天子
共弘正法，以度难化，故托四道人，遣二白衣送牙台
像，以为信誓。信还，愿垂音告。

元嘉七年，师子国遣使献方物。

按：《宋书太祖本纪》云云。

元嘉十二年，师子国遣使献方物。

按：《宋书太祖本纪》云云。

===梁===

### 武帝大通元年三月师子国遣使献方物

按《梁书武帝本纪》云云。按《师子传》，“师子国，天竺旁
国也。其地和适，无冬夏之异，五谷随人所种，不须时
节。其国旧无人民，止有鬼神及龙居之。诸国商贾来
共市易，鬼神不见其形，但出珍宝，显其所堪价，商人
依价取之。诸国人闻其土乐，因此竞至，或有停住者，
遂成大国。晋义熙初，始遣献玉像，经十载乃至。像高
四”尺二寸，玉色洁润，形制殊特，殆非人工。此像历晋、
宋世在瓦官寺，寺先有征士戴安道手制佛像五躯，
及顾长康维摩画图，世人谓为三绝。至齐东昏，遂毁
玉像，前截臂，次取身，为嬖妾潘贵妃作钗钏。宋元嘉
六年，十二年，其王刹利摩诃遣使入贡。大通元年，后
王伽叶伽罗诃梨邪使奉表曰：“谨白大梁明主，虽山
海殊隔，而音信时通。伏承皇帝道德高远，覆载同于
天地，明照齐乎日月，四海之表，无有不从，方国诸王，
莫不奉献，以表慕义之诚。或泛海三年，陆行千日，畏
威怀德，无远不至。我先王以来，唯以修德为本，不严
而治，奉事正法，道济天下，欣人为善，庆若己身，欲与
大梁共弘三宝，以度难”化信还，伏听告敕。今奉薄献，
愿垂纳受。